Սննդի վերամշակման (պահածոների արտադրության), կիսաֆաբրիկատների արտադրություններում երեխաները կատարում են մթերքների, մրգերի պատրաստման, տեսակավորման, լվացման և այլ աշխատանքներ, որոնց ընթացքում շատ հաճախ օգտագործում են սուր, կտրող գործիքներ, որոնք կարող են վնասվածքների պատճառ հանդիսանալ: Ուստի անհրաժեշտ է պահպանել աշխատող երեխաների օրենսդրությամբ սահմանված երաշխիքները, հանձնարարվող աշխատանքը պետք է համապատասխանի նրանց տարիքային առանձնահատկություններին և պետք է միտված լինի կյանքի հմտությունների ձևավորմանն ու անձի ֆիզիկական, հոգեբանական, մտավոր ներդաշնակ զարգացմանը: